armvectores/hy_wikipedia_2023 huggingface dataset:
Դոնալ Լոգ

Դոնալ Լոգ (անգլ.՝ Donal Francis Logue, փետրվարի 27, 1966(1966-02-27), Օտտավա, Կանադա), կանադացի դերասան, պրոդյուսեր, ռեժիսոր, սցենարիստ։
Նկարահանել է Քվինի դերը «Blade» ֆիլմում (1998 թվական)։ Նրա համար բեկումնային է եղել Ջեքի դերը «Երկնքի և Երկրի միջև» ֆիլմի մեջ։ Կրթությունը ստացել է Հարվարդի համալսարանում։ 1990 թվականին առաջին անգամ հայտնվել է հեռուստատեսային ֆիլմում, իսկ 1992 թվականին  իր դեբյուտը կատարեց գեղարվեստական ֆիլմում։ Նրան ճանաչում է բերել Էմկի-ի դերը «Ghost Rider» ֆիլմում, որը հայտնի է նաև «Անարխիայի տղաներ» հեռուստասերիալում (թոշակառու մարշալի դեր), «Վիկինգներ» հեռուստասերիալում, որտեղ Դոնալը խաղացել է Հորիկ արքայի կերպարը։


== Կենսագրություն ==
Դոնալ Լոգը ծնվել է Օնտարիո նահանգի Օտտավայում քաղաքում։ Նրա հայրը աշխատել է Աֆրիկայում որտեղ էլ հանդիպել է իր կնոջ հետ և ունեցել չորս երեխա:Լոգն ունի երեք քույր՝ Կարինան ով դերասանուհի է, նրա երկվորյակ քույր Դեիրդրեն, և Էիլին։ Դոնալը իր մանկության տարիները անցկացրեց Կալիֆորնիայի Էլ Սենտրո քաղաքում։ Ունի Կանադայի և Իռլանդիայի քաղաքացիություն։


== Կարիերա ==
Լոգի համար հեռուստատեսությունում լուրջ կարիերա սկսվեց «Գաղտնի նյութեր» սերիալից, որին հաջորդեցին դերերը «Գեթիսբուրգ» (1993), «Փոքրիկ կանայք» (1994), «Բաց ծովում» (1994), «Սիրելի Բոժենկա» (1996), «Ջերի Մագուայր» (1996), «Բլեյդ» (1998), «Բարակ կարմիր գիծ» (1998), «Փախած հարսնացուն» (1999) և այլն։ 2000-ական թվականներին Դոնալը հայտնվում է այնպիսի ֆիլմերում, ինչպիսիք են «Դաո Ստիվան» (2000), «Հյուրանոց», «Միլիոն դոլար» (2000), Վիմ Վենդերսը, «Գողացիր այս ֆիլմը» (2000), «Հայրենասեր» (2000), Մել Գիբսոնի հետ, «Խարդախություն» (2003), «Ուրվական արշավորդ» (2007), «Զոդիակ» (2007), Դեյվիդ Ֆինչերը, «Մաքս Փեյնը» (2008) և այլն։


== Ֆիլմագրություն ==


=== Ֆիլմ ===


== Ծանոթագրություններ ==
Նիկոլինա Բալկա

Նիկոլինա Բալկա (ռուս.՝ Николина Балка), գյուղ Ռուսաստան Դաշնության Ստավրոպոլի երկրամասի Պետրովսկոեի շրջանի կազմում։
Բնակչությունը 2010 թվականին գրանցված տվյալներով կազմում էր 2657 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Արամնաու

Անդրեյ Նիկոլաևիչ Արյամնով (բելառուս․՝ Андрэй Мікалаевіч Арамнаў, ապրիլի 17, 1988(1988-04-17), Բորիսով, Մինսկի մարզ, Բելառուսական ԽՍՀ, ԽՍՀՄ), Բելառուս ծանրորդ, Բելառուսի Հանրապետության ներքին գործերի նախարարության ներքին զորքերի զինծառայող։ Բելառուսի Հանրապետության սպորտի վաստակավոր վարպետ (2008)։ 
2008 թվականին Պեկինում կայացած օլիմպիական խաղերի չեմպիոն, 2007 թվականի ծանրամարտի աշխարհի չեմպիոն և 2019 թվականի առաջնությունում փոխչեմպիոն։ 


== Սպորտային նվաճումներ ==
2006 թվականին պատանիների աշխարհի առաջնությունում նա նվաճեց արծաթե մեդալ մինչև 94 կգ քաշային կարգում՝ ընդհանուր 393 կգ արդյունքով։ 2007 թվականին նա մինչև 105 կգ քաշային կարգում նվաճեց պատանիների աշխարհի գավաթը՝ ընդհանուր առմամբ 407 կգ երկամարտի արդյունքով։ 
2007 թվականին նա դարձել է ծանրամարտի աշխարհի չեմպիոն մինչև 105 կգ քաշային կարգում, ընդհանուր 423 կգ-ով՝ աշխարհի ռեկորդ սահմանելով պատանիների շրջանում։ 
2008 թվականի Պեկինում կայացած օլիմպիական խաղերում նա նվաճեց ոսկե մեդալ մինչև 105 կգ քաշային կարգում՝ ծանրամարտի պատմության մեջ առաջին անգամ սահմանելով, օլիմպիական հարթակում անմիջապես 3 ռեկորդ՝ 200 կգ պոկում վարժությունով, հրումում՝ 236 կգ, իսկ ընդհանուր երկամարտի գումարը՝ 436 կգ։ 
2010 թվականին նա դարձել է ծանրամարտի Եվրոպայի չեմպիոն մինչև 105 կգ քաշային կարգում՝ երկամարտում ցույց տալով ընդհանուր 420 կգ (195 կգ հրում և 225 կգ պոկում), բայց դոպինգ թեստի արդյունքների համաձայն նրան զրկեցին ոսկե մեդալից։ Կաննաբինոիդների հետքեր են հայտնաբերվել մարզիկի արյան մեջ։ 
2019 թվականին Բաթումիում կայացած Եվրոպայի առաջնությունում նվաճել է արծաթե մեդալ՝ երկամարտի 411 կգ արդյունքով։ Հրում վարժությունում նա նվաճեց փոքր բրոնզե մեդալ (190 կգ)։ 


== Դեպքեր ==
2008 թվականի դեկտեմբերին Արյամնովը կալանավորվեց ճանապարհային ոստիկանության կողմից՝ հարբած մեքենա վարելու համար։ Դրա համար նրան տուգանեցին և զրկեցին վարորդական իրավունքի վկայականից։
Սակայն 2009 թվականի փետրվարին նա կրկին կալանավորված էր հարբած վիճակում մեքենա վարելու համար։ 2009 թվականի մարտին, Բելառուսի ծանրամարտի միության որոշմամբ, Անդրեյ Արամնաուն որակազրկվեց երկու տարով և զրկվեց կրթաթոշակից։ Նույն ժամանակահատվածում նրա նկատմամբ հարուցվել է քրեական գործ՝ հոդվածի 2-րդ մասով Բելառուսի Հանրապետության քրեական օրենսգրքի 317-1-ը («Արբած վիճակում մեքենա վարելը, այդպիսի անձին փոխադրելը կամ աուդիտ անցնելուց հրաժարվելը»)։ 2009 թվականի մայիսին, Բորիսովի միջսահմանային ռազմական դատարանը Արամնաուին դատապարտեց 5 միլիոն 250 հազար ռուբլի տուգանքի։ 2009 թվականի հոկտեմբերին կրթաթոշակը վերադարձվեց մարզիկին։


== Հիմնական արդյունքներ ==


== Ծանոթագրություններ ==


== Արտաքին հղումներ ==
Անդրեյ Արամնաուի Archived 2020-08-08 at the Wayback Machine. արդյունքները
Արամնուի կենսագրությունը ՝ www.bwu.by կայքում
Անդրեյ Արամնաու – օլիմպիական վիճակագրությունը Sports-Reference.com կայքում (անգլ.)
Սամսոն Դաղբաշյան

Սամսոն Աղաբեկի Դաղբաշյան (հունվարի 23, 1917(1917-01-23), Բերդավան, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - 2005, Երևան, Հայաստան), հայ ուսուցիչ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Սամսոն Դաղբաշյանը ծնվել է 1917 թվականին Բերդավան գյուղում։ Գյուղի 7-ամյա դպրոցն ավարտելուց հետո ընդունվել է Կիրովականի մանկավարժական տեխնիկում և 1937 թ. ավարտելուց հետո գործուղվել է Ալավերդու Ծաղկաշատ գյուղի դպրոց, որպես մաթեմատիկայի ուսուցիչ։ 1939-1940 թթ. աշխատել է Հաղպատի դպրոցում։ 1941 թ. գործուղվել է Կողբի դպրոց, մինչև դեկտեմբերի վերջ, որպես մաթեմատիկայի ուսուցիչ։
1941 թվականի դեկտեմբերի 31-ին մեկնում է զորակոչվել է խորհրդային բանակ, իսկ 1942 թ. մարտին ծանր վիրավորվում է, զրկվում ոտքից և ուղարկվում թիկունք։ 1943-1953 թթ. դասավանդում է նորից Կողբի միջնակարգ դպրոցում։
1953 թվականին տեղափոխվել է 40-րդ, ապա 3-րդ դպրոցում, որպես մաթեմատիկայի (նաև աստղագիտության, ֆիզիկայի) ուսուցիչ։
1983 թ. արժանացել է ԽՍՀՄ ժողովրդական ուսուցչի կոչման։ Մահացել է 2005 թվականին Երևանում։


== Պարգևներ ==
Սոցիալիստական աշխատանքի հերոս (1968)
Լենինի շքանշան (1968)
Հայրենական պատերազմի 1-ին աստիճանի շքանշան (1985)
Հայրենական պատերազմի 2-րդ աստիճանի շքանշան(1942)
ԽՍՀՄ մեդալներ
ԽՍՀՄ ժողովրդական ուսուցիչ (1983)
Հայկական ԽՍՀ վաստակավոր ուսուցիչ (1959).


== Ծանոթագրություններ ==
Օստրով (գյուղ, Ժուկովսկի շրջան)

Անվան այլ կիրառումների համար տե՛ս՝ ՕստրովՕստրով (ռուս.՝ Остров), գյուղ Ռուսաստանի Բրյանսկի մարզի Ժուկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոժիվոտիննոե

Նովոժիվոտիննոե (ռուս.՝ Новоживоти́нное), գյուղ Ռուսաստանի Վորոնեժի մարզի Ռոմոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոստային հեքիաթ

Փոստային հեքիաթ (ռուս.՝ Почтарская сказка), խորհրդային մուլտֆիլմ, որը նկարահանել են Մայա Բուզինովան և Իոսիֆ Դոուկշան։


== Սյուժե ==
Կարել Չապեկի` փոստային գնոմների մասին նույնանուն հեքիաթի էկրանավորումն է։


== Նկարահանող խումբ ==
Ռեժիսորներ`
Մայա Բուզինովա, Իոսիֆ Դոուկշա
Սցենարի հեղինակ` Ալեքսանդր Տիմոֆեևսկի
Բեմադրող նկարիչ` Օլգա Գվոզդյովա
Նկարիչ-մուլտիպլիկատորներ`
Մայա Բուզինովա, Իոսիֆ Դոուկշա
Օպերատոր` Ալեքսարնդ Պեկար
Կոմպոզիտոր` Վլադիսլավ Կազենին
Հնչյունային օպերատոր` Վիտալի Ազարովսկի
Մոնտաժող` Լյուբով Գեորգիևա
Խմբագիր` Ալիսա Ֆեոդորիդի
Տիկնիկներ և դեկորացիաները պատրաստել են`
Գենադի Բոգաչյով, Ս. Գորդով, Բորիս Կարավաև, Ա. Կրուտիպորոխ, Վիկտոր Սլետկով, Ալեքսանդրա Մուլկինա
Հեղինակները ներկայացված են ըստ մուլտֆիլմի լուսագրերի


== Դերերը հնչյունավորել են ==
Վերա Վասիլևա
Վիկտոր Բայկով
Վալենտին Գաֆտ
Վ. Դուբրովսկի
Միխայիլ Լոբանով
Ի. Պոնյարսկայա
Սեմյոն Սամոդուր


== Պարգևներ ==
1978 թվական` Երիտասարդ կինեմատոգրաֆիստների մոսկովյան առաջին փառատոնի երկրորդ մրցանակ։


== Ծանոթագրություններ ==


== Արտաքին հղումներ ==
«Փոստային հեքիաթ» մուլտֆիլմը «Անիմատոր.ռու» կայքում
«Փոստային հեքիաթ» ՅուԹյուբում
Творческое объединение «ЭКРАН»
Կրիական գրաֆիկա

Կրիական գրաֆիկան 
համակարգչային գրաֆիկայի մեջ վեկտորային գրաֆիկայի տեսակ է, որն օգտագործում է կրիայի տեսքով ցուցիչ, որը տեղաշարժվում է դեկարտյան կոորդինատների համակարգում։ Կրիական գրաֆիկան Լոգո ծրագրավորման լեզվի կարևորագույն յուրահատկություններից է ։


== Ընդհանուր նկարագիր ==
Կրիան ունի երեք հատկանիշ. տեղադրություն, ուղղություն և գրիչ։ Գրիչը ևս ունի հատկանիշներ. գույն, լայնություն և միացված/անջատված վիճակ։
Կրիան շարժվում է հրահանգներով, որոնք հարաբերական են իր դիրքին, օրինակ` «շարժվել առաջ տաս քայլ» կամ «շրջվել ձախ 90 աստիճան»։ Կրիայի գրիչը ևս ղեկավարվում է` միացնելով այն, դրա գույնը կամ լայնությունը նշելով։ Սեյմուր Պեյպերթը` ծրագրով աշխատողի և կրիայի աշխատանքային «համագործակծություն»-ն անվանել է մարմնային ներդաշնակ պատճառավորում։
Կրիական երկրաչափությունը երբեմն օգտագործվում է գրաֆիկական միջավայրերում` որպես խիստ կոորդինատահասցե գրաֆիկական համակարգի այլընտրանք։


== Պատմություն ==
Կրիական գրաֆիկան հաճախ փոխկապակցված է Լոգո ծրագրավորման լեզվին։ Սեյմուր Պեյպերթը կրիական գրաֆիկայի աջակցումն ավելացրել է Լոգո-յին` ուշ 1960-ականներին` Կրիա ռոբոտի իր տարբերակին կառավարելու համար։
Ժամանակակից Python ծրագրավորման լեզվի ստանդարտ գրադարանը ներառում է կրիական գրաֆիկայի մոդուլ։


== Եռաչափ տարբերակներ ==
Կրիական գրաֆիկայի հիմքում ընկած գաղափարները կարող են ընդարձակվել և օգտագործվել եռաչափ մոդելավորման մեջ։ Դրան կարելի է հասնել տարբեր կոորդինատային մոդելների օգտագործմամբ։
Ջավա-ն ունի Cheloniidae Turtle Graphics գրադարանը` եռաչափ կրիական գրաֆիկայի մոդելներով։


== Տես նաև ==
KTurtle
Լոգո (ծրագրավորման լեզու)
Կրիա (ռոբոտ)
Python
Ջավա
Համակարգչային գրաֆիկա
Վեկտորային գրաֆիկա


== Ծանոթագրություններ ==
Օ Հա Յոն

Օ Հա Յոն (կորեերեն՝ 오하영, անգլ.՝ Oh Ha Young, հուլիսի 19, 1996(1996-07-19), Սեուլ, Հարավային Կորեա), հարավկորեացի երգչուհի, դերասանուհի և երգերի հեղինակ։ Հանդիսանում է Apink գըրլ բենդի վոկալիստ։ 2019 թվականի օգոստոսին սոլո դեբյուտ է կատարել «Oh!» մինի ալբոմով։


== Կենսագրություն ==


=== 1996-2011. վաղ կյանք և կարիերայի սկիզբ ===
Ծնվել է 1996 թվականի հուլիսի 19-ին Հարավային Կորեայի մայրաքաղաք Սեուլում։ Սովորել է Յանգչեոն շրջանի միջնակարգ դպրոցում, որը ավարտել է 2012 թվականին, և Սեուլի կատարողական արվեստի դպրոցում, որը ավարտել է 2015 թվականին։ Յոթերորդ դասարանում նա մասնակցել է CUBE Entertainment լեյբլի լսումներին և արդյունքում պրակտիկանտ է դարձել։ Ավագ դպրոցն ավարտելուց հետո Օ Հա Յոնը որոշեց չընդունվել քոլեջ, որպեսզի կենտրոնանա Apink խմբի հետ առաջխաղացման վրա։
Հա Յոնը ներկայացվել է որպես Apink խմբի երրորդ անդամ 2011 թվականի փետրվարի 21-ին։ Ապրիլի 21-ին նա խմբի հետ դեբյուտ է կատարել M Countdown շոուի ժամանակ, կատարելով «I Know» (몰라요) և «Wishlist» երգերը, որոնք ներառվել են նրանց դեբյուտային` «Seven Springs of Apink» մինի ալբոմում։
2013 թվականին նա գլխավոր դեր է կատարել Հո Գակայի «1440» երաժշտական տեսահոլովակում։ Նա նաև գլխավոր դեր է կատարել Շին Բորայի «Frozen» երգի տեսահոլովակում B1A4 խմբի անդամ CNU-ի հետ միասին։


=== 2014-ներկա. դերասանական և սոլո կարիերա ===

A pink խմբում գործունեությունից բացի նա նաև մասնակցել է տարբեր նախագծերում։ 2014 թվականին նա էմսի է եղել «Շաբաթական այդըլ» շոուի մի քանի սերիաներում A pink խմբի գործընկեր Բոմի հետ։ Հուլիսին նկարահանվել է Jiggy Dogg-ի «The Best Thing I Did» երգի տեսահոլովակում։ 2015 թվականի օգոստոսին նշանակվել է «Շաբաթական այդըլ» շոուի էմսի AOA խմբի անդամ Մինայի և VIXX խմբի անդամ Էնի հետ։ 2016 թվականին մասնակցել է «Ջունգլիների կանոն» ռեալիթի շոուին։ Իր կարիերայի ընթացքում նա նաև երգեր է գրել։ Հա Յոնը գրել է տեքստ «What a Boy Wants»-ի համար (2015) և Ջոնգ Ըն Ջիի հետ համատեղ «It's You» սինգլը (2016)։
2016 թվականի նոյեմբերին խաղացել է «Խնդրում եմ, գտեք նրան» վեբ դորամայում, որը եթեր է հեռարձակվել 2017 թվականի մարտի 1-ին KBS2 և KBS World հեռուստաալիքներում։
2018 թվականին նկարահանվել է «Սեր, մնա հիշողության մեջ» գիտաֆանտաստիկ վեբ դորամայում։
2019 թվականի օգոստոսի 21-ին Հա Յոնը դեբյուտ է կատարել իր` «Oh!» սոլո մինի ալբոմով։


== Սկավառակագրություն ==


=== Մինի ալբոմներ ===
Oh! (2019)


== Ֆիլմագրություն ==


=== Հեռուստատեսություն ===


=== Ժամանցային շոուներ ===


== Ծանոթագրություններ ==
Միություն (պաշտոնաթերթ)

Անվան այլ կիրառումների համար տե՛ս՝ Միություն (այլ կիրառումներ)«Միություն», Հայկական բարեգործական ընդհանուր միության (ՀԲԸՄ) պաշտոնաթերթ։ Լույս է տեսել 1912-1961 թվականներին (1912-1927 թվականներին՝ Կահիրեում, 1928-1940թվականներին՝ Փարիզում, 1947-1961 թվականներին՝ Նյու Յորքում)։ 
1961 թվականին «Միություն-ի և «Հուշարար»-ի միավորումով ստեղծվել է «Հուշարար-Միություն»-ը, որը պահպանել է «Միություն»-ի համարակալությունը։
Սուրբ Ամենափրկիչ եկեղեցի (Գագրա)

Անվան այլ կիրառումների համար տե՛ս՝ Սուրբ Ամենափրկիչ եկեղեցի (այլ կիրառումներ)Գագրայի Սուրբ Ամենափրկիչ եկեղեցի հաճախ կոչվում է նաև Սուրբ Փրկիչ եկեղեցի, Հայ Առաքելական Եկեղեցու տաճար Աբխազիայի Գագրա քաղաքում։


== Եկեղեցու Օծումը ==
2013 թ. նոյեմբերի 5-ին, ձեռամբ Հարավային Ռուսաստանի Հայոց թեմի առաջնորդ գերաշնորհ Տ. Մովսես եպիսկոպոս Մովսեսյանի օծվեց Գագրայի (Աբխազիայի Հանրապետություն) Ամենափրկիչ եկեղեցին։ Օծման արարողությանը մասնակցեցին նաև Հարավային Ռուսաստանի թեմի 14 քահանա հայրեր, մասնավորապես արժանապատիվ Տ. Մակար ավագ քահանա Տերտերյանը, Տ. Հարություն ավագ քահանա Բայադյանը, Տ. Գրիգորիս քհն. Պողոսյանը, Տ. Խաչատուր քհն. Եղիազարովը, Տ. Դանիել քհն. Կուկույանը, Տ. Գևորգ քհն. Միրզոյանը և ուրիշներ։ Ներկա էր նաև Սբ. Գայանե վանքի միանձնուհի քույր Եղիսաբեթը։
Սուրբ պատարագին մասնակցեցին պետական բարձրաստիճան այրեր՝ Աբխազիայի Պառլամենտի նախագահ պրն. Վալերի Բգամբայի գլխավորությամբ։ Ներկա էին նաև Հայաստանի ԱԺ պատգամավոր Արագած Ախույանը, Աբխազիայի ազգությամբ հայ պատգամավորներ, ներկայացուցիչ Սփյուռքի նախարարությունից։ Իրենց մասնակցությունը բերեցին նաև Թեմական Խորհրդի անդամներ՝ Ազատ Ասատուրովը, Նիկոլայ և Իլյա Քոչյանները, Գեորգի Պողոսովը։ Օծման սրբազան արարողությանը ներկա էին 4-5 հազար հավատացյալ հայորդիներ, ոչ միայն Աբխազիայից, այլ նաև Ռուսաստանի տարբեր քաղաքներից (Մոսկվա, Կրասնոդար, Սոչի, Դոնի Ռոստով և այլն), ինչպես նաև Հայաստանից և Արցախից։
Եկեղեցին կառուցվել է ժողովրդական հանգանակության շնորհիվ։ Եկեղեցու խաչը 2,1 մետր բարձրությամբ տեղադրվել է 2011 թվականին, և դեկտեմբերի 12-ին՝ օծվել ձեռամբ թեմակալ բարեխնամ առաջնորդ Մովսես եպիսկոպոս Մովսեսյանի
Հավարտ սուրբ պատարագի, Մովսես Սրբազանն օրհնելով բազմահազար հավատացյալներին, մասնավորապես անդրադարձավ նրանցից երկուսին՝ տիար Գալուստ Տրապիզոնյանին (որն ի դեպ, Աբխազիայի ազգային հերոս է) և տիար Արկադի Սարգսյանին՝ նշելով նրանց անմնացորդ նվիրումը եկեղեցու կառուցման սրբազան գործին։ Սրբազան հայրը բարձր գնահատեց նաև Աբխազիայի հոգևոր հովիվ արժանապատիվ Տ. Սեդրակ քահանա Ազնավուրյանի ազնիվ ծառայությունը։ Առանձնապես կարևորվեց և գնահատվեց թեմական բարերարներ՝ Անդրեյ Ամոսովի և Կարեն Գրիգորյանի, ներդրումը եկեղեցու կառուցման սրբազան գործին։
Օծման և Սուրբ պատարգից հետո սկսվեց ազգային երգ ու պարը, բաժանվեց ավանդական մատաղը, և այդ պատմական և հիշարժան օրվա տոնակատարությունը շարունակվեց մինչ ուշ երեկոյան։
Այսօր Աբխազիայում ապրում է 50.000 հայ, գործում է 32 հայկական դպրոց։
Աբխազիայի հայերի մեծ մասը համշենցի է, գաղթել են Սև ծովի հարավարևելյան ափերից՝ Տրապիզոնի, Օրդուի և Սամսոնի շրջաններից։ Հայերի հոսքը դեպի Աբխազիա աճել է հատկապես 1895-96 թթ.., 1915-ի հայկական կոտորածների ժամանակ։ Հայերը Աբխազիայում սփռված են տարբեր գյուղերում՝ Լաբրայ, Ախալշենի, Աթարայ, Պսիրցխայ, Մծարայ և այլն։ Մի մասն էլ ապրում է քաղաքներում՝ Սուխումում, Օչամչիրայում, Գուդաութայում, Գագրայում։


== Տես նաև ==
Վրաստանի հայկական տաճարների ցանկ
Հայերը Աբխազիայում
Սուրբ Հռիփսիմե մատուռ (Գագրա)


== Արտաքին հղումներ ==
Եկեղեցու լուսանկարը Archived 2011-07-01 at the Wayback Machine.
Աբխազիայի հայ համայնքի հոգևոր վերածնունդը


== Ծանոթագրություններ ==
Օսինովիցա (գյուղ, Վելիժսկի շրջան)

Անվան այլ կիրառումների համար տե՛ս՝ Օսինովիցա (այլ կիրառումներ)Օսինովիցա (ռուս.՝ Осиновица), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոկատելլո

Լոկատելլո  (իտալ․՝ Locatello) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 788 մարդ (2008 թվականի տվյալներով)։ Բնակչության խտությունը 263 մարդ/կմ²։ Տարածքը՝ 4 կմ²։ Փոստային ինդեքս՝ 24030։ Հեռախոսային կոդ՝ 035։
Բնակավայրի հովանավորն է համարվում Սանտա Մարիա Ասունտա սուրբը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 035 866028


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հիլեստե

Հիլեստե (էստ․՝ Hilleste), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
SOS

SOS (ՍՕՍ) (Save Our Souls/Save Our Spirits (փրկեք մեր հոգիները), Save Our Ship (Փրկեք մեր նավերը), Swim Or Sink (լողացեք կամ խեղդվեք), Stop Other Signals (վերջացրեք այլ ազդանշանները) ինչպես նաև ռուսերեն տարբերակը՝ Փրկեք մահից), համաշխարհային (կապի) ազդանշան։ Ստեղծել է Մորզեն։ Օգտագործվում է Մորզեի այբուբենի հետ միասին (նաև առանձին)։ Ազդանշանը իրենից ներկայացնում է՝ «3 կետ - 3 գծիկ - 3 կետ»։


== Առաջին օգտագործում ==
Ասվում է, որ առաջին անգամ SOS ազդանշանը արձակվել է Տիտանիկի խորտակման ժամանակ, 1912 թվականի ապրիլի 15-ին, ժամը՝ 00։45։
Շատ գիտնականներ ասում են, որ առաջին անգամ SOS ազդանշանը հնչել է «Սլավոնիա» շոգենավից, 1909 թվականի հունիսի 10-ին։
SOS ազդանշանը օգտագործվել է «Կենտուկի» շոգենավի խորտակման ժամանակ, երբ շոգենավի վրա մեծ ալիք է բարձրացել, շոգենավի անձնակազմը SOS ազդանշան է արձակել և բարեբախտաբար փրկվել է։


== Արվեստում ==
SOS ազդանշանի արձակման վերաբերյալ, իր երգերում է օգտագործել Վլադիմիր Վիսոցկին։
SOS ազդանշանը օգտագործվել է նաև «72 մետր» և «պատահար 36-80 փակուղում» ֆիլմերում։


== Արտաքին հղումներ ==
SOS ռադիոազդանշան
The Telegraph Office Magazine Volume Archived 2015-09-19 at the Wayback Machine.
Գլինսկոե (գյուղ, Նեմիրովի շրջան)

Անվան այլ կիրառումների համար տե՛ս՝ ԳլինսկոեԳլինսկոե (ուկրաիներեն՝ Глинське), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1662 թվականին։
2001 թվականի տվյալներով Գլինսկոե գյուղում բնակվում էր 47 մարդ։ Բնակավայրը զբաղեցնում է 0,397 կմ² տարածք։ Բնակչության խտությունը կազմում էր 118,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գառնի (Կամախի գավառ)

Անվան այլ կիրառումների համար տե՛ս՝ Գառնի (այլ կիրառումներ)Կառնի, գյուղ Բարձր Հայք աշխարհի Դարանաղի գավառում, իսկ ապա գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Երզնկա քաղաքից 20-25 կմ արևմուտք, Կամախ քաղաքից 18-19 կմ հյուսիս-արևելք, խոր ձորի մեջ, Սեպուհ լեռան ստորոտում։


== Ավանդապատում ==
Գյուղի մոտակայքում` Երզնկա տանող ճանապարհին, կա երկու հսկա քարակտորներ, որոնք ըստ ավանդության սկզբում մի քարաժայռ է եղել։ Այն թրով երկու մասի է բաժանել Տրդատ Գ թագավորը Գրիգոր Լուսավորչի հետ։


== Պատմություն ==
Գյուղը ավերվել, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
Գյուղը հայաբնակ էր։ 1909 թվականին ուներ 201 (27 ընտանիք) հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Գառնին ունեցել է Ս. Թորոս անունով եկեղեցի։ Գառնի է մոտ է գտնվում Դեղթափ անունով քարաժայռը, որի վրա չորս ավետարանիչ էին պատկերված։
Գյուղի մոտակայքում է գտնվել Ս. Գրիգոր Լուսավորիչ վանքը, որը նոր ժամանակներում` մինչև 1915 թվականը հանդիսանում էր շրջակայքի հայության ամենանշավոր ուխտատեղին։


== Կրթություն ==
Գյուղն ուներ Թորգոմյան անունով վարժարան, որտեղ սովորում էր 20-25 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կյուզանիկո

Կյուզանիկո (իտալերեն՝ Chiusanico) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 607 մարդ (2008)։ Բնակչության խտությունը՝ 44 մարդ/կմ²։ Տարածքը կազմում է 14 կմ²։ Փոստային ինդեքս՝ 18027։ Հեռախոսային կոդ՝ 0183։
Քաղաքի հովանավորն է հանդիսանում  Santo Stefano առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0183 52415
Էլեկտրոնային հասցեն՝ comunechiusanico@libero.it


== Արտաքին հղումներ ==
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Հեռադիտակ

Անվան այլ կիրառումների համար տե՛ս՝ Հեռադիտակ (այլ կիրառումներ)
Հեռադիտակ, օպտիկական սարք, որը խոշորացնում է հեռվում գտնվող առարկաների պատկերը։ 1608 թ․ հայտնագործել է հոլանդացի Հանս Լիպերշեյը՝ Միդելբուրխում։


== Կառուցվածք ==
Ժամանակակից հեռադիտակները մեծ մասամբ երկակնյա են (ունեն երկու դիտակ)։ Յուրաքանչյուր դիտակ ունի երկու ոսպնյակ՝ օբյեկտիվ և օկուլյար, ինչպես նաև՝ պրիզմաներ՝ պատկերն ուղղելու համար (առանց պրիզմաների դիտակները պատկերը ցույց են տալիս գլխիվայր)։ Պրիզմաների շնորհիվ դիտակը նաև համեմատաբար կարճ է։


== Տես նաև ==
Աստղադիտակ


== Օգտագործված աղբյուր ==
Այս հոդվածի նախանական տարբերակը թարգմանված է Հոլանդերեն Վիքիպեդիայի համանուն հոդվածից։
Եթովպական ոզնի

Եթովպական ոզնի (լատ.՝ Paraechinus aethiopicus), ոզնիների ընտանիքին պատկանող կաթնասուն կենդանատեսակ։
Չորասեր կենդանի է և տարածված է հիմնականում անապատային և կիսաանապատային կլիմայական գոտում գտնվող պետությունների տարածքներում։


== Տարածվածություն ==
Տարածված է անապատային և կիսաանապատային կլիմայական գոտիներում։ Ապրում է արաբական պետությունների տարածքներում։
Տարածման արեալը ընդգրկում է գրեթե ամբողջ Արաբական թերակղզին և Հյուսիսային Աֆրիկայի մի փոքր հատված՝ այդ թվում Եգիպտոսի և Լիբիայի հյուսիսային ափամերձ հատվածը։
Ապրում է հիմնականում անապատներում։ Ապրում է Արևմտյան Սահարայի, Թունիսի, Եգիպտոսի, Եթովպիայի, Սիրիայի, Իրաքի, Հորդանանի, Արաբական Միացյալ Էմիրությունների, Եմենի, Օմանի, Սաուդյան Արաբիայի և Քուվեյթի տարածքներում։
Որոշ պոպուլյացիաներ հայտաբերվել են նաև Իրանի արևմուտքում՝ Իրաքի հետ սահմանի մոտ։ Սուդանում և Իսրայելում ապրում են մեկուսացված պոպուլյացիաներով։


== Նկարագրություն ==
Մարմնի երկարությունը կազմում է 15-25 սմ, որը միջինում կազմում է 18,5 սմ։ Պոչը կարճ է և ունի 1-4 սմ երկարություն և շատ դեպքերում նկատելի չէ։
Կաթնասունների քաշը բավականին չնչին է՝ 400-ից առավելագույնը 700 գրամ։ Ունեն մարմնի համաչափ կառուցվածք։ Ոզնու ասեղները ունեն վառ շագանակագույն գունավորորում։
Ճակատը և կոկորդային հատվածը առավելապես սպիտակ են։ Ականջները կլորացած են և մարդու աչքի համար հստակ տեսանելի։ Ոտքերը կարճ են և ունեն մուգ գույն։


== Ծանոթագրություններ ==
Ալֆրեդ ֆոն Զալլետ

Ալֆրեդ ֆոն Զալլետ (գերմ.՝ Alfred Friedrich Constantin von Sallet, հուլիսի 19, 1842(1842-07-19), Niemcza, Dzierżoniów County, Ներքինսիլեզյան վոյեվոդություն, Լեհաստան - նոյեմբերի 25, 1897(1897-11-25), Բեռլին, Գերմանական կայսրություն), գերմանացի պատմաբան, հնագետ, դրամագետ և արվեստի գործերի կոլեկցիոներ։ 
Գերմանացի գրող Ֆրիդրիխ ֆոն Զալլետի որդին է։


== Կենսագրություն ==
1843 թվականին հոր մահից հետո նրան դաստիարակել է նախ մայր, ապա` խորթ հայրը (մայրը 1849 թվականին երկրորդ անգամ ամուսնացել է)։ Սովորել է Վրոցլավ գիմնազիայում, իսկ հետո` Գյորլիցում, որտեղ էլ հետաքրքրվել է տարբեր մետաղադրամներ հավաքելով։ 1862 թվականին ավարտել է Հումբոլդտի համալսարանը, որտեղ սովորել է Թեոդոր Մոմզենի մոտ` ուսումնասիրելով հնագիտություն և պատմություն։
1870 թվականի հունվարին նշանակվել է որպես Դրամի կաբինետի տնօրենի օգնական, իսկ 1884 թվականին նշանակվել է տնօրեն` այդ պաշտոնում փոխարինելով Յուլյա Ֆրիդլենդերին։ 1873 թվականին հրատակել է «Zeitschrift für Numismatik» պարբերականը։
1897 թվականին պարգևատրվել է Բրիտանական թագավորական դրամագիտական ընկերության մեդալով։


== Ընտրված մատենագրություններ ==
Die Daten der alexandrinischen Kaisermünzen. — Berlin, 1871;
Geschichte des Königlichen Münzkabinetts zu Berlin/Mitautor J.Friedlaender. — Berlin, 1873; Auflage, Berlin und Leipzig, 1877;
Die Medaillen Albrecht Dürers. — Berlin, 1875;
Die Münzen Caesars mit seinem Bildniβ. — Berlin, 1877;
Die Nachfolger Alexanders des Groβen in Baktrien und Indien. — Berlin, 1881;
Königliche Museen zu Berlin. Beschreibung der antiken Münzen. Bd. 1-3. — Berlin, 1888—1894;
Münzen und Medaillen. — Berlin, 1898 (Handbücher der Kgl. Museen zu Berlin).


== Ծանոթագրություններ ==


== Գրականություն ==
Фенглер Х., Гироу Г., Унгер В. Словарь нумизмата / пер. с нем. В.Г. Арсельевой / отв. ред. В. М. Потин. — 2-е, перераб. и доп.. — М.: Радио и связь, 1993. — 408 с. — ISBN 5-256-00317-8«Заллет, Фридрих»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Sallet, Alfred, Deutsche Biographie (գերմ.)
(3357) Տոլստիկով

(3357) Տոլստիկով (անգլ.՝ Tolstikov), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 21-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,018739 ա. մ., առավելագույնը մոտենում է 2,8404 ա. մ. հեռավորության վրա և հեռանում 3,1971 ա. մ.։ Արեգակի շուրջ մեկ ամբողջական պտույտ է կատարում 1915,74 երկրային օրվա ընթացքում, իր ուղեծրով շարժվելով միջինում 0,187917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3357) Տոլստիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պինտադիտո

Պինտադիտո (իսպ.՝ Pintadito) բնակավայր Ուրուգվայի հարավարևելյան մասում, Արտիգաս դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1642 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
INE map of Artigas, Pintadito, Cerro Ejido, Cerro Signorelli and Cerro San Eugenio Archived 2012-09-07 at the Wayback Machine.
Չվերթ 77 American Airlines

Չվերթ 77 American Airlines, ուղևորատար չվերթ, որը թռիչքի ընթացքում գրավվել է ահաբեկիչների կողմից 2001 թվականի սեպտեմբերի 11-ին։ Boeing 757-223 ինքնաթիռը, որը պատկանում էր American Airlines ավիաընկերությանը, իրականացնում էր չվերթ Վաշինգտոնից դեպի Լոս Անջելես։ Աղետի հետևանքով զոհվել է 64 մարդ։
Թռիչքից 35 րոպե անց, ահաբեկիչներից մեկը մտնում է օդաչուների խցիկ և սպանում նրանց։ Ահաբեկիչներց Հենի Հենջորը վերցրել է ինքնաթիռի վերահսկողությունը իր վրա։ Որոշ ուղևորներ կարողացել են բջջային հեռախոսներով զանգահարել իրենց հարազատներին և հայտնել ինքնաթիռի առևանգման մասին։
Ինքնաթիռը բախվել է Պենտագոնում, ժամը 09:37-ին (EST)։ Բոլոր 64 մարդիկ, որոնք գտնվում էին ինքնաթիռում զոհվել են։ Ներկայումս Պենտագոնում գոյություն ունի զոհերի հուշահամալիր, որը տեղակայված է այդ շենքի կողքին։ Այպսիով, ահաբեկիչների նպատակը եղել է ոչնչացնել Պենտագոնի շենքը, որը նրանք իրագործում են։


== Ահաբեկիչներ ==
Ինքնաթիռում կար հինգ ահաբեկիչ

Հենի Հենջոր (անգլ.՝ Hani Hanjour) (Սաուդյան Արաբիա) - ահաբեկիչ և օդաչու։
Նավաֆ Ալ Հազմի (անգլ.՝ Nawaf Al-Hazmi) (Սաուդյան Արաբիա)։
Սալիմ Ալ Հազմի (անգլ.՝ Salem Al-Hazmi) (Սաուդյան Արաբիա)։
Խալիդ Ալ Միխադար (անգլ.՝ Khalid Al-Mihdhar) (Սաուդյան Արաբիա)։
Մադջեդ Մոկեդ (անգլ.՝ Majed Moqed) (Սաուդյան Արաբիա)։


== Տես նաև ==
Չվերթ 11 American Airlines
Չվերթ 93 United Airlines
Չվերթ 175 United Airlines


== Ծանոթագրություններ ==


== Արտաքին հղումներ ==
Ինքնաթիռի լուսանկարները
Արխիվ American Airlines սեպտեմբերի 11-ին* (2001 թվականի սեպտեմբերի 12)
Աստերոիդների ցանկ (252901-253000)

Աստերոիդների ցանկ (252801-252900)  • Աստերոիդների ցանկ  • Աստերոիդների ցանկ (253001-253100)
 Աստերոիդների ցանկ (252801-252900)  • Աստերոիդների ցանկ  • Աստերոիդների ցանկ (253001-253100)
Խումլար

Խումլար, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչություն ==
XIX դարի վերջին ուներ 50 տուն հայ, 1909 թվականին` 35 տուն հայ և 30 տուն թուրք բնակիչ։


== Պատմամշակութային կառույցներ ==
Խումլարն ուներ Ս. Նշան անունով եկեղեցի։


== Կրթություն ==
Գյուղում գործում էր հայակական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շալվա (Զանգեզուրի գավառ)

Շալվա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Շուշի քաղաքից 26 կմ հյուսիս-արևմուտք, Հագարի գետի աջակողմյան Շալվա վտակի ափին, լեռնային, անտառապատ վայրում։


== Բնակչություն ==
1886 թվականին գյուղն ունեցել է 468, 1907-ին՝ 593, իսկ 1908-ին՝ 1350 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սերվե

Սերվե (ֆր.՝ Servais) Կումունա Ֆրանսիայում, Գտնվում է Պիկարդիա մարզում։ Էնա գավառում։ Մտնում է Տերնե կանտոնի կազմի մեջ։ Կոմունայի շրջանը Լանն է։
Կոմունայի INSEE կոդը՝ 02716:


== Բնակչություն ==
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։


== Տնտեսություն ==
2010 թվականին համայնքի 171 աշխատունակ (15-64 տարեկան) բնակիչներից 128-ը տնտեսապես ակտիվ էին, 43-ը՝ ոչ ակտիվ (ակտիվության ցուցանիշը կազմել է 74,9%, 1999 թվականին եղել է 67,9%)։ 128 տնտեսապես ակտիվ բնակիչներից աշխատում էին 112-ը (61 տղամարդ և 51 կին), գործազուրկ էին 16 մարդ (8 տղամարդ և 8 կին)։ 43 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 18-ը՝ թոշակառուներ, 15-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սերվե (ֆր.)
Լանդշաֆտային ճարտարապետություն

Լանդշաֆտային ճարտարապետություն, տարածքի ծավալատարածական կազմակերպում, բնական, շինարարական և ճարտարապետական բաղադրիչների միավորում ամբողջական կոմպոզիցիայի մեջ, որն իրականացնում է որոշակի գեղարվեստական ոճ։ Ինչպես ճարտարապետությունը և քաղաքաշինությունը լանդշաֆտային ճարտարապետությունը վերաբերում է տարածական արվեստի ձևերին։
Հարմարավետ և էսթետիկորեն լիարժեք միջավայրի ձևավորումն իրականացվում է բնական նյութերի (ռելիեֆի, ջրի, բուսականության և այլն) և ճարտարապետական կառույցների օգնությամբ`դրանով հանդերձ ենթադրում է պահպանել գոյություն ունեցողը և ստեղծել արհեստական լանդշաֆտներ՝ նախագծելով կանաչապատման համակարգեր և հանգստի գոտիներ։ Ի տարբերություն այգեգործության արվեստի՝ լանդշաֆտային ճարտարապետության ոլորտը շատ ավելի լայն է, այն մարդու կենսագործունեության տարածական միջավայրի շատ բաղադրիչների բաղկացուցիչ մասն է։


== Լանդշաֆտային ճարտարապետությունը Ռուսաստանում ==
Ռուսաստանում լանդշաֆտային ճարտարապետության լավագույն օրինակներն են.

Արխանգելսկոյե— Մոսկվայի մարզի Կրասնոգորսկի շրջանի Արխանգելսկոյե նահանգի պետական թանգարան-առանձնատուն։
Կուսկովո— Մոսկվայի Կուսկովո թանգարան-առանձնատուն ։
Պետերգոֆի պալատ— Պետերգոֆի պալատական անսամբլ։


== Տես նաև ==
Այգեգործական արվեստ


== Ծանոթագրություններ ==


== Գրականություն ==
Օժեգեգով, Ս. Լանդշաֆտային ճարտարապետության պատմություն - Մ։ Ճարտարապետություն-Ս, 2003. - 232 էջ.
Ռոդիչկինա, I. Դ. Լանդշաֆտային ճարտարապետություն - ճարտարապետի համառոտ ուղեցույց —Կիև. Բուդիվելնիկ, 1990. - 336 էջ։


== Արտաքին հղումներ ==
Լանդշաֆտային ճարտարապետության պատմություն
Լանդշաֆտային ճարտարապետների Մոսկվայի ասոցիացիա Archived 2020-07-20 at the Wayback Machine.
Իդյաշ

Իդյաշ (ռուս.՝ Идяш, բաշկիրերեն՝ Иҙәш), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 688 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարզինո-Ալեկսեևո

Վարզինո-Ալեկսեևո (ռուս.՝ Варзино-Алексеево), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լամզկերտ

Լամզկերտ, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Վան քաղաքից 5-6 կմ հյուսիս-արևելք, ոչ բարձրադիր սարահարթի վրա։


== Բնակչությւոն ==
XX դարի սկզբներին ուներ 50 տուն հայ բնակիչ։


== Պատմամշակութային կառույցներ ==
Լամզկերտն ուներ Ս. Հովհաննես անունով եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գյոքսու (Սարոսի ավազան)

Անվան այլ կիրառումների համար տե՛ս՝ Գյոքսու (այլ կիրառումներ)Գյոքսու, գետակ Կիլիկիայում, Սարոսի ավազանում։ Սարոս գետից բաժանվում է, անցնում է Ադանայի նահանգի հյուսիսով և ոռոգում Քոզանի գավառի կենտրոնական մասը։


== Ծանոթագրություններ ==
Շարա (այլ կիրառումներ)

Շարա, կարող է վերաբերել՝

Շարա - ըստ Մովսես Խորենացու, Արամայիսի որդին, Արամանյակի թոռը, Հայկ Աղեղնավորի ծոռը
Շարա - կոմունա Իտալիայում, Սիցիլիա մարզի Պալերմո գավառում
Կուուդա

Կուուդա (էստ․՝ Kuuda), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քոֆի շրջան (Կանզաս)

Անվան այլ կիրառումների համար տե՛ս՝ Քոֆի շրջան (այլ կիրառումներ)Քոֆի շրջան (անգլ.՝ Coffey County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.632 կմ² է, բնակչությունը՝ 8.865 մարդ (2000 թ. տվյալներով)։ Շրջկենտրոնն է Բարլինգտոն բնակավայրը։ Կազմավորվել է 1855 թ.։
Զեմո Աչաբեթի

Զեմո Աչաբեթի (վրաց.՝ ზემო აჩაბეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։ Շրջկենտրոն Գորիից հեռու է 4 կմ։


== Ծանոթագրություններ ==
Արհեստական սնուցում

Արհեստական սնուցում, բուժման մեթոդ, որի օգնությամբ բնական ճանապարհով (բերանով) սնուցման անհնարինության կամ անբավարարության դեպքերում օրգանիզմն ապահովվում է բնականոն կենսագործունեության համար անհրաժեշտ սննդանյութերով և ջրով։ Սննդանյութերն օրգանիզմ ներմուծելու եղանակից կախված՝ տարբերում են զոնդաղիքային (էնտերալ) և արտաաղիքային (պարէնտերալ) սնուցում։


== Զոնդաղիքային սնուցում ==
Զոնդաղիքային սնուցումը սովորաբար իրականացնում են հիվանդանոցում, փափուկ բարակ ռետինե կամ սիլիկոնային խողովակով (զոնդով), որը ստամոքս է տարվում բերանի կամ քթի, ինչպես նաև վիրահատական եղանակով՝ ստամոքսի կամ հաստ աղիքի պատերին բացած արհեստական խուղակների միջոցով։ Արհեստական զոնդաղիքային սնուցումն իրականացնում են բերանի խոռոչի օրգանների, կոկորդի, ըմպանի և կերակրափողի ոչ վիրահատելի ուռուցքների ու վնասվածքների դեպքերում կամ դրանց վիրահատությունից հետո, ծանր գանգագլխուղեղային վնասվածքների ժամանակ գիտակցության երկարատև կորստի, տարբեր պատճառներից առաջացած կոմային վիճակի, կլման խանգարումների, տարածուն այրվածքների և այլ դեպքերում։ Զոնդաղիքային սնուցման համար օգտագործում են հատուկ խառնուրդներ, որոնք պարունակում եՆ արգանակ, կաթ, կարագ, հում ձու, հյութեր, ինչպես նաև հատուկ սննդախառնուրդներ։ Անհաս երեխաների զոնդաղիքային սնուցումը կիրառում են ծննդաբերական վնասվածքների, բերանի խոռոչի, ըմպանի, կերակրափողի, ստամոքսի լորձաթաղանթների այրվածքների դեպքերում, ինչպես նաև կերակրափողի և ստամոքսի հետվիրահատական շրջանում։ Նորածինների համար լավագույն սննդանյութը մանրէազերծած մայրական կամ դոնորական քամած կաթն է, իսկ կրծքի երեխաների համար՝ կաթը, կեֆիրը և այլ սննդամթերքներ, որոնցով երեխաները մինչ այդ սնվել են։ 1 տարեկանից բարձր երեխաներին տրվող սննդախառնուրդները նույնն են, ինչ մեծերինը։


== Արտաաղիքային սնուցում ==
Արտաաղիքային սնուցման ժամանակ սննդանյութերն օրգանիզմ են ներմուծվում՝ շրջանցելով ստամոքսաղիքային համակարգը (ավելի հաճախ ներերակային, հազվադեպ՝ ենթամաշկային, միջմկանային, ներոսկրային)։ Դա իրականացվում է առավելապես հիվանդանոցային պայմաններում։ Նման սնուցում են կատարում կոկորդի, ըմպանի, կերակրափողի, կրծքավանդակի և որովայնի խոռոչի լայնածավալ վիրահատություններից հետո առաջին օրերին, ծանր այրվածքների, վնասվածքների, վերակենդանացնող միջոցառումների՝ արհեստական շնչառության սարքերի երկարատև գործածմամբ, նյարդային և հոգեկան հիվանդությունների (օրինակ՝ երբ հիվանդը սննդից հրաժարվում է), ծանր ստամոքսաբորբի, հաստ աղիքի խոցային բորբոքման, ստամոքսի և 12-մատնյա աղիքի խոցային հիվանդության և լյարդի հիվանդությունների դեպքերում։ Օգտագործում են հատուկ սպիտակուցային պատրաստուկներ (կազեինի հիդրոլիզատ, հիդրոլիզին, ամինոպեպտիդ և այլն), ամինաթթվային խառնուրդներ (բազմամին), ճարպային էմուլսիաներ, աղային լուծույթներ, խաղողաշաքար, վիտամիններ և այլն։
Երեխաների արտաաղիքային սնուցումը կիրառում են ստամոքսի և բարակ աղիքների ծանր բորբոքումների, մարսողության թունավոր խանգարման, որովայնամզի տարածուն բորբոքման, տարածուն այրվածքների դեպքերում, ստամոքսաղիքային համակարգի օրգանների ծանր վիրահատություններից հետո առաջին օրերին, ինչպես նաև զոնդաղիքային սնուցման անհնարինության և անբավարարության դեպքերում։ Օգտագործում են նույն պատրաստուկները, ինչ և մեծերի համար։
Ռուխան

Ռուխան (ռուս.՝ Рухань), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 314 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զորան Կնեժևիչ

Զորան Կնեժևիչ (սերբ.՝ Зоран Кнежевић, 23 օգոստոսի 1949 Օսյեկ -  Սերբիա), սերբ աստղագետ, աշխատել է Պիսկեշտետո կայանում։
Սկսել է հրատարակել գիտական աշխատություններ 1982 թվականից սկսած։ Հիմնական գիտական ներդրումը կատարել է փոքր երկնային մարմինների շարժման հետազոտությունների ասպարեզում։ 2002 թվականի դրությամբ հանդիսանում է Բելգրադի աստղադիտարանի տնօրեն և Սերբական Գիտությունների ակադեմիայի աստղագիտության կոմիտեի նախագահ։ Հայտնաբերել է մեկ աստերոիդ 1980 թվականին։
Նրա պատվին է անվանվել Էդվարդ Բոուելի կողմից հայտնաբերված (3900) Կնեժևիչ աստերոիդը։


== Ծանոթագրություններ ==


== Արտաքին հղումներ ==
Short biography Archived 2013-04-16 at Archive.is, www.astronomija.co.rs
Zoran Knežević's home page(չաշխատող հղում)
Իրավարարություն (այլ կիրառումներ)

Իրավարարություն, արբիտրաժ (ֆր.՝ arbitrage) 

Վեճերի լուծման միջոց, որով կողմերի վեճը լուծում են առանձին անձինք (իրավարարներ, միջ նորդ դատավորներ)։ Իրավարարներին կողմերը ընտրում կամ նշանակում են նախնական պայմանավորվածությամբ, ինչպես և օրենքով սահմանված կարգով։ Իրավարությանը սովորաբար դիմում են առևտրա կան գործարքների. Փոխադրումների, ապրանքների մատակարարման կապակցությամբ առաջացած գույքային վեճեր լուծելու համար։
Հատուկ մարմին, որը քննում և լուծում է գույքային և դրա հետ առնչվող ոչ գույքային վեճեր։ Տարբերում են պատահական (մեկուսացված) և մշտական գործող (պերմանենտ) Իրավարություններ։ Միջնորդ դատարանը կազմակերպվում է որևէ կոնկրետ գործ քննելու նպատակով։ Նրա կազմը հաստատվում է կողմերի փոխհամաձայնությամբ կամ նախօրոք նրանց սահմանած կարգով։19-20-րդ դարերեում տարածված մշտական գործող իրավարությունները ստեղծվում էին և ստեղծվում են առևտրական պալատներին, պետական մարմիններին, զանազան ասոցիացիա ներին առընթեր։ ԽՍՀՄ իրավարությունների համա կարգը կազմում են՝ պետական Իրավարություն, միութենական հանրապետությունների պետական իրավարությունները, մարգային (երկրամասային), քաղաքային (Մոսկվայում, Լենին գրադում) պետական իրավարությունները։ Պետական իրավարությունների գործունեոոթյունը որոշվում է օրենքով։ Պետական իրավարություններում գործերը քննում են իրավարարները՝ վիճող կողմերի պատասխանատու ներկայացուցիչների մասնակցությամբ։ Քննելով պայմանագրի կնքման և պայմանագրային պարտավորությունների կատարման կապակցությամբ ծագած վեճեր, պետական իրավարությունները միջոցներ են ձեռնարկում ապահովելու պետության և կողմերի տնտհաշվարկային շահերը, օգնում վերացնելու ձեռնարկությունների ու կազմակերպությունների գործունեության թերությունները, դրանց մասին հայտնում վերադաս կազմակերպություններին, անհրաժեշտության դեպքում՝ դատախազության մարմիններին։
Ստորին Կուդատի

Ստորին Կուդատի (ռուս.՝ Нижние Кудаты), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պեսչանյայա գետի աջ ափով՝ 248 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100007842
Հիդրոլոգիական ուսումնասիրությունների կոդը - 115100784
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆադի Մաալուֆ

Ֆադի Մաալուֆ (արաբերեն՝ فادي معلوف լատիներեն՝ Fady Maalouf, ապրիլի 20, 1976(1976-04-20) կամ ապրիլի 20, 1979(1979-04-20), Զահլե, Լիբանան), լիբանանցի գերմանացի երգիչ։ Սկսել է երգարուեստը Բեյրութում Ալեքս անունով։ Մեծ համբավ է ունեցել գերման Deutschland sucht den Superstar (DSDS) երգի մրցույթում 2008 թ. և եզրափակիչ փուլում զբաղեցրել է երկրորդ հորիզոնականը Blessed երգով։ Երգում է անգլերեն, գերմաներեն, ֆրանսերեն և արաբերեն։


== Ալպոմներ ==
2008։ Blessed
2010։ Into the Light
2012։ City of Gold
2017: Indigo (EP)


== Սինգլներ ==

2008։ Blessed
2008։ Amazed
2009։ Show Me Your Love
2010։ Into the Light
2012։ Neyla
2013։ "Wenn es still um uns wird..."  (featuring C'est Lena!)


== Ծանոթագրություններ ==


== Արտաքին հղումներ ==
http://www.fadymaalouf.de/
Վենկե Կնութսոն

Վենկե Կնութսոն (նորվ.՝ Venke Knutson հոկտեմբերի 20, 1978(1978-10-20), Birkeland, Aust-Agder, Նորվեգիա), նորվեգացի փոփ երգչուհի։


== Կենսագրություն ==
Վենկե Կնութսոնը ծնվել է 1978 թվականի հոկտեմբերի 20-ին նորվեգական Բիրքելան քաղաքում։ Մանկության տարիներն ապրել է ընտանիքի հետ Ամերիկայի Միացյալ Նահանգներում։
Դպրոցական տարիներին ապագա երգչուհին երգել է երգչախմբում։ Հետո աշխատել է ուսուցիչ տարրական դպրոցում։
Ամուսնացել է Սվեն Քորե Լիոդդենի (Svenn Kåre Liodden) հետ։ Նրանից բաժանվելուց հետո, 2008 թվականին, ամուսնացել է երկրորդ անգամ. ամուսինն էր Թոմաս Վոլդը (Thomas Wold):
2003 թվականին Վենկե Կնութսոնը թողարկել է իր անդրանիկ սինգլը, որը կոչվում էր «Panic», դրան հաջորդում է առաջին ալբոմը՝ «Scared» անվամբ։
2010 թվականին երգչուհին մասնակցել է «Եվրատեսիլ-2010»-ի նորվեգական մրցույթի ընտրական փուլին «Jealous Cause I Love You» երգով։ Մասնակցելով կիսաեզրափակչին հաղթում է «Վերջին շանս» մրցույթին և հայտնվում է եզրափակչում։ Սակայն հաղթել չի կարողանում։


== Սկավառակագրություն ==


=== Ալբոմներ ===


=== Սինգլներ ===
1 Թողարկվել են որպես սինգլներ ռադիոյով սփռման համար։


== Ծանոթագրություններ ==


== Արտաքին հղումներ ==
Պաշտոնական ֆան-ակումբ
Chinese Fan-bar on Baidu
Venke Knutsons blogg Archived 2010-01-13 at the Wayback Machine.
Սոինո (գյուղ, Խիսլավիչսկի շրջան)

Սոինո (ռուս.՝ Соино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 189 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արլիսա

Արլիսա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բազունի Գանձակեցի

Բազունի Գանձակեցի (ծննդյան և մահվան թթ. անհայտ - 11-րդ դար), Կիլիկիայի իշխան, ըստ Կիրիլ Թումանովի Կամսարականների նախարարական տնից, Հեթումյանների իշխանական տնից, Հեթում Ա Գանձակեցու որդին։ Բազունու եղբայրներն էին՝ իշխաններ Օշին Ա Գանձակեցին և Հալկամ Գանձակեցին։


== Կենսագրություն ==
Բազունիի եղբայրը՝ Օշին Ա-ն, խույս տալով սելջուկյան թուրքերի հալածանքներից, 1071 թվականին իր ազգատոհմով, իր եղբայր Հալկամի և ուրիշ իշխանների հետ Կիլիկիա է տեղափոխվում Գանձակից։ 1073 թ.-ին Կիլիկիայում իշխող Ապլղարիբ Արծրունին Օշինին ամուսնացնում է իր դստեր հետ և Լամբրոն բերդն ու շրջակա տարածքները պարգևում Օշին իշխանին։ 1098 թվականին Կոստանդին Ա-ի և եղբոր՝ Օշին Ա-ի հետ օգնել է առաջին խաչակիրներին։


== Աղբյուրներ ==
Հայոց անձնանունների բառարան, Հատոր Գ, Հրաչյա Աճառյան, 1942 թ. էջ 361
Հուշարձան սոլովեցկի նավի փոքրավորներին (Սարատով)

Հուշարձան սոլովեցկի նավի փոքրավորներին (լրիվ անվանում` Հուշարձան «Հյուսիսային նավատորմի Սոլովեցկի նավի փոքրավորների դպրոցի 1942-1944 թվականների սարատովցի երիտասարդ ծովայիններին»), հուշարձան Սարատովում` նվիրված Սոլովեցկի յունգերի դպրոցի շրջանավարտներին։ Տեղակայված է քաղաքի կենտրոնական մասում` «Լիպկի» պուրակում։ Բացվել է 2002 թվականին։


== Պատմություն ==

Հուշարձանը բացվել է Սարատովի Վոլժսկի փողոցի 32 հասցեում գտնվող «Լիպկի» պուրակում, որտեղ 2002 թվականի հուլիսի 25–ին տեղադրվել է պատվանդան, որի վրա էլ այնուհետև կանգնեցվել է հուշարձանը։ Պուրակի մոտակա թաղամասում` Շմիդտի նախկին առանձնատանը (Վոլժսկի փողոցի տուն 32) կազմակերպվում էր կամավորականների հավաքագրում Ռազմա-ծովային նավատորմի Սոլովեցկի նավի փոքրավորների դպրոցում սովորելու համար։ Յունգերի դպրոցում սովորում էին Սարատովի մոտ 300 բնակիչներ, որոնք այնուհետև մեծահասակ նավաստիների հետ միասին մասնակցեցին Հայրենական մեծ պատերազմի մարտական գործողություններին։ Պատերազմի ավարտից հետո Սարատովի նավի փոքրավորների դպրոցի սովորողներից միայն 137-ը ողջ վերադարձան տուն։
2010 թվականի մայիսի 9-ին՝ Հայրենական մեծ պատերազմում նացիստական Գերմանիայի դեմ խորհրդային ժողովրդի հաղթանակի 65-ամյակին հուշարձանի կոմպոզիցիան  լրացվեց Սոլովեցկի կղզիներից բերված քարով։ 2018 թվականի հոկտեմբերի 19-ին «Սարատովի քաղաք»-ի վարչակազմի № 2337 հրամանով որոշվեց քաղաքի «Լիպկի» պուրակի տարածքում տեղադրել «Հյուսիսային նավատորմի նավի փոքրավորների» հուշարձանը։ Ներկայիս հուշաքարի տեղում պետք է տեղադրվի յունգայի բրոնզե քանդակ, որը կանգնած է  խորհրդանշական ղեկանիվի մոտ` հեռադիտակը ձեռքին։ Նրա բարձրությունը, նավի քթամասի տեսքով բրոնզե պատվանդանի հետ միասին, կկազմի 1,9 մետր։ Քանդակի մանրակերտը նախագծել են քանդակագործ Վասիլի Կուզմինը և ճարտարապետ-դիզայներ Աննա Վլադիմիրովան։ Ներկայումս ծովային հետևակի  «Տայֆուն» համառուսաստանյան հասարակական կազմակերպության Սարատովի տարածաշրջանային մասնաճյուղը միջոցներ է հավաքում նոր հուշարձանի կառուցման և տեղադրման համար։


== Նկարագիր ==
Սոլովեցկի նավի փոքրավորների հուշարձանը Սարատովում կառուցված է երկու փոքր մարմարե սալիկների տեսքով, ձախ սալաքարի վրա փորագրված է նավ, իսկ աջ կողմում՝ նվիրվում է «Հյուսիսային նավատորմի Սոլովեցկի յունգերի դպրոցի 1942-1944 թվականների երիտասարդ սարատովցի նավաստիներին»։ Մարմարե սալերի աջ կողմում տեղադրված է Սոլովեցկի կղզիներից բերված քար, իսկ ձախ կողմում՝ խարիսխի տեսքով պատվանդանի վրա նավաստու անհովար գլխարկ։


== Ծանոթագրություններ ==


== Գրականություն ==
Козловский И. М. Памятники, монументы и городская скульптура Саратова. — Саратов: Орион, 2019. — 244 с. — (Большая Саратовская энциклопедия). — ISBN 978-5-9906379-9-3.
Նովորովենեցկի (Կրասնի Սուլինի շրջան)

Նովորովենեցկի (ռուս.՝ Новоровенецкий), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
No.6 Collaborations Project

No.6 Collaborations Project (անգլ. թարգմանաբար՝ «Համագործակցությունների նախագիծ համար վեց», նաև հայտնի է` No.6), անգլիացի երգիչ և երգահան Էդ Շիրանի չորրորդ ստուդիական ալբոմը։ Այն թողարկվել է 2019 թվականի հուլիսի 12-ին Asylum Records և Atlantic Records լեյբլներում։ Ալբոմը Շիրանի 2011 թվականի «No. 5 Collaborations Project» մինի ալբոմի շարունակությունն է և ներառում է համագործակցություններ մի շարք հրավիրված արտիստների հետ, ներառյալ Ջասթին Բիբերի, Կամիլա Կաբելոյի, Թրևիս Սքոթի, Էմինեմի, 50 Cent-ի, Քարդի Բիի, Յանգ Թագի, Սքրիլլեքսի, Բրունո Մարսի և այլոց, ներառյալ բրիտանացի ռեփերներ Stormzy-ի, J Hus-ի և Դեյվի մասնակցությամբ։
Ալբոմի թողարկմանը նախորդել են մի քանի սինգլների թողարկումները` «I Don’t Care»-ը Բիբերի մասնակցությամբ, «Cross Me»-ն Chance the Rapper-ի և PnB Rock-ի մասնակցությամբ, «Beautiful People»-ը Քալիդի մասնակցությամբ, «Blow»-ը Քրիս Սթեփլթոնի և Մարսի մասնակցությամբ, «Best Part of Me»-ն Yebba-յի մասնակցությամբ, «Antisocial»-ը Սքոթի մասնակցությամբ, «South of the Border»-ը Կաբելոյի և Քարդի Բիի մասնակցությամբ և «Take Me Back to London»-ը Stormzy-ի մասնակցությամբ։ Ալբոմը գլխավորել է UK Albums Chart և Billboard 200 չարթերը։


== Երգացանկ ==


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==